
J e g y z ő k ö n y v


Készült a Bácsalmás Város Önkormányzata Képviselő-testületének 2019. július 30-án, 14.00 órai kezdettel, Bácsalmáson, a városháza I. emeleti polgármesteri tárgyalójában megtartott rendkívüli nyílt ülésén. 

Jelen vannak:

Németh Balázs polgármester, Tóth Árpád alpolgármester, Csémy László, Légrádi Mária, Márai András, Nagy Gábor, Schaffer Tünde és Turcsányi Csaba képviselők (8 fő);

Patocskai Ibolya jegyző és Szakola Zoltán hatósági ügyintéző (2);

Igazoltan van távol: dr. Bakó Mária Lujza képviselő (1 fő).

Jegyzőkönyvvezető: Deák Szabina testületi ügyintéző;

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 8 fő jelen van (89 %). Tájékoztatásul elmondja, hogy a rendkívüli ülés összehívása az SZMSZ 7. § (1) bekezdésében kapott felhatalmazás alapján, telefonon történt. Tájékoztatásul elmondja, hogy dr. Bakó Mária Lujza képviselő a távolmaradását jelezte, igazoltan van távol. Jegyzőkönyv-hitelesítőknek Csémy László és Nagy Gábor képviselőket javasolja, majd a javaslatának az elfogadását szavazásra bocsátja. 

A képviselő-testület egyhangúlag (8 igen szavazattal) az alábbi határozatot hozza:

223/2019. (VII. 30.) Bácsalmás v. öh.

Jegyzőkönyv-hitelesítők
kijelölése 	Határozat

Bácsalmás Város Önkormányzatának Képviselő-testülete Csémy László és Nagy Gábor képviselőket jelöli ki jegyzőkönyv-hitelesítőknek.

Németh Balázs polgármester a meghívóban jelzett napirendet elfogadásra javasolja, majd a javaslatának az elfogadását – más indítvány nem lévén – szavazásra bocsátja.

A képviselő-testület egyhangúlag (8 igen szavazattal) az alábbi határozatot hozza:

224/2019. (VII. 30.) Bácsalmás v. öh.

Napirend megállapítása 	Határozat

I.	Bácsalmás Város Önkormányzatának Képviselő-testülete a 2019. július 30-i rendkívüli nyílt ülésén a következő napirendi pontokat tárgyalja meg:

1. A II. számú fogorvosi körzet helyettesítésére Dr. Hajóssy Tibor Leventével kötött feladat-ellátási szerződés jóváhagyása (1. sz. előterjesztés)

II.	Jelen határozat normatív határozat.

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző, általa az osztályvezetők

1. napirendi pont

A II. számú fogorvosi körzet helyettesítésére Dr. Hajóssy Tibor Leventével kötött feladat-ellátási szerződés jóváhagyása 
(Az 1. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, majd - kérdés, észrevétel nem lévén - az előterjesztés határozati javaslatának az elfogadását szavazásra bocsátja.

A képviselő-testület egyhangúlag (8 igen szavazattal) az alábbi határozatot hozza:

225/2019. (VII. 30.) Bácsalmás v. öh.

A II. számú fogorvosi körzet helyettesítésére 
Dr. Hajóssy Tibor Leventével kötött 
feladat-ellátási szerződés jóváhagyása	Határozat

Bácsalmás Város Önkormányzatának Képviselő-testülete a II. számú fogorvosi körzet tartós helyettesítésére az előterjesztés szerint Dr. Hajóssy Tibor Leventével ezen határozat mellékletét képező feladat-ellátási szerződést köt. 

Határidő: azonnal
Felelős: Németh Balázs polgármester

Operatív felelős: Szakola Zoltán ügyintéző

A határozatról értesül:
- kivonattal:	1. Németh Balázs polgármester 
		2. Patocskai Ibolya jegyző
		3. Szakola Zoltán ügyintéző
		4. Dr. Hajóssy Tibor Levente 

A 225/2019. (VII.30.) Bácsalmás v. öh. jelölésű határozat melléklete a jelen jegyzőkönyv mellékleteként szerepel.

Németh Balázs polgármester – több napirendi pont nem lévén – a részvételt megköszönve az ülés 14 óra 12 perckor berekeszti.

K. m. f.

	Csémy László	Nagy Gábor
	képviselők, jegyzőkönyv-hitelesítők

Melléklet Bácsalmás Város Önkormányzatának Képviselő-testülete 15/2019. számú,
2019. július 30-án megtartott rendkívüli nyílt ülésének jegyzőkönyvéhez

Melléklet a 225/2019. (VII. 30.) Bácsalmás v. öh. jelölésű határozathoz

Feladat-ellátási szerződés

Mely létrejött egyrészről Bácsalmás Város Önkormányzata /Bácsalmás, Gr. Teleki u. 4-8. sz. képviselője: Németh Balázs polgármester / a továbbiakban: Megbízó, másrészről Dr. Hajóssy Tibor Levente a továbbiakban: Megbízott között az alábbi időpontban a következő feltételek mellett: 

l./ Önkormányzat megbízza, a megbízott elvállalja a Bácsalmás II. számú fogászati körzet fogorvosi feladatainak ellátását és a fogorvosi praxis működtetését 2019. augusztus l. napjától tartós helyettesítéssel határozatlan ideig, de legfeljebb a praxis betöltésének napjáig. 
Megbízó tájékoztatja a Megbízottat, hogy az ellátási területből Mátételke község bármikor kiválhat, Mátételke Község Önkormányzata Képviselő-testületének döntése szerint. Tekintettel arra, hogy e változás lehetőségéről a szerződés megkötése előtt tájékoztattuk a Megbízottat Mátételke község kiválása esetén a Megbízót a körzet területének módosításából eredően kártalanítási kötelezettség nem terheli.
2./ Szerződő felek megállapodnak abban, hogy az orvos-szakmai tevékenységet személyesen Dr. Hajóssy Tibor Levente (oklevél száma: FOK-00045/2018/OKL képesítése: fogorvos, fogorvosok alapnyilvántartásában 86772 sorszámú, pecsétszáma: 86772 a Magyar Orvosi Kamara tagja) végzi. 

3./ Megbízott e szerződéssel érintett feladatokat területi ellátási kötelezettséggel látja el. Ezen ellátási kötelezettsége az I. számú mellékletben szereplő utcák lakosaira terjed ki. Tevékenységét a mindenkori hatályos jogszabályi előírásoknak megfelelően végzi. Munkanaponként az alábbiakban meghatározottak szerint a megbízottak rendelkezésére áll.  Biztosítja, hogy az általa alkalmazott asszisztens legalább a rendelési időben a biztosítottak számára rendelkezésre álljon, ide nem értve a keresőképtelenség, a hivatalos távollét, illetve szabadság miatt szükségessé váló helyettesítés eseteit.  

Rendelési idő:	hétfő			12.30-19.30 óráig		
		kedd			08.00-14.00 óráig		
    		szerda			12.30-19.30 óráig		
		csütörtök		08.00-14.00 óráig		
		péntek             		08.00-12.00 óráig		

Dr. Hajóssy Tibor Levente helyettesítését Dr. Bokros Valéria látja el, pecsétszáma: 37966. 
Megbízott a tevékenységet végző fogorvos helyettesítéséről és a helyettes díjazásáról, valamint az asszisztens és helyettesítés esetén a helyettesítő asszisztens díjazásáról maga köteles gondoskodni. 
A helyettesítés helye: Bácsalmás, Hősök tere 14. szám alatti fogászati rendelő.
5./ Megbízott elvégzi a háziorvosi, házi gyermekorvosi és fogorvosi tevékenységről szóló 4/2000.(II. 25.) EüM. rendeletben részletezett fogorvosi feladatokat, teljesíti a finanszírozási szerződés, valamint a hatályos jogszabályok alapján adatszolgáltatási kötelezettségeit.

6./ Megbízó a tulajdonában lévő Bácsalmás Gr. Teleki u. l2. sz. alatti II. sz. fogorvosi rendelőt és az ahhoz kapcsolódó egyéb helyiségeket, valamint  az abban lévő berendezési tárgyakat, orvosi műszereket, szakmai fogyóeszközöket és készleteket /minimumfeltétel értékéig/ a megbízott térítésmentes használatába adja. 
Megbízott felel a rendelő eszközeinek rendeltetésszerű használatáért. 

7./ A szolgálat működtetéséhez szükséges tárgyi eszközök karbantartása, pótlása Megbízottat terhelik. 

8./ A rendelő fenntartásával, működtetésével felmerülő közüzemi díjak és egyéb közös költségek viselésére Megbízott külön megállapodást köteles kötni a Bácsalmás, Gr. Teleki u. l2. sz. alatti ingatlan kezelőjével, működtetőjével, Bácsalmási Önkormányzati Közszolgáltatási Közhasznú Nonprofit Kft-vel. 

9./ Megbízott tudomásul veszi, hogy az asszisztensi feladatok ellátására a szakképesítési előírásoknak megfelelő szakalkalmazottat köteles foglalkoztatni. 

10./ Megbízó a fenti pontokban felsorolt feladatok ellátásához, valamint a szolgálat működtetéséhez a Bácsalmás II. sz. fogorvosi körzetre kapott OEP finanszírozásból biztosítja. Megbízó nem nyújt közvetlen anyagi támogatást Megbízott részére a szolgálat működtetéséhez, fenntartásához. 

A rendelő külső homlokzati részei karbantartásáról, felújításáról, valamint a falakban elhelyezkedő vezetékek és a központi fűtésrendszer teljes vagy részleges cseréjével járó munkák elvégzéséről Megbízó gondoskodik. 

11./Megbízott kötelezettséget vállal arra, hogy

a./ tevékenységéről a Megbízó  felkérésére   írásos tájékoztatást ad a Megbízó részére,
b./ amennyiben tartozása és egyéb kötelezettség vállalása 60 napon belül nem kerültek kiegyenlítésre, erről haladéktalanul értesíti a Megbízót,
c./ gondoskodik a veszélyes hulladék gyűjtéséről és ártalmatlanításáról, 
d./ a feladat-ellátási szerződés hatályba lépésének napjára rendelkezik a szolgálat működtetéséhez szükséges felelősségbiztosítási szerződéssel, Bács-Kiskun Megyei Kormányhivatal Bajai Járási Hivatala Népegészségügyi Osztálya által kiadott működési engedéllyel, és az egészségbiztosító szervvel megkötött finanszírozási szerződéssel.  

12./  A Megbízott tudomásul veszi, hogy:
a./ Megbízó jogosult a szerződésben vállalt kötelezettségek teljesítését ellenőrizni.  
     A folyamatos szakmai ellenőrzését a Bajai Járási Hivatal Népegészségügyi Osztálya látja el.
b./ Megbízott a fogorvosi szolgálat működtetéséhez használatba adott rendelőépületben a Megbízó jóváhagyásával egyéb egészségügyi folytathat.  
c) A használatba adott rendelőhelyiségben és a hozzátartozó egyéb helyiségekben bármilyen jellegű beruházást, átalakítást, felújítási és rendes gazdálkodás körét meghaladó munkát kizárólag az Önkormányzat előzetes írásbeli engedélyével végezhet. Önkormányzati engedély nélkül végrehajtott munkálatok esetében Megbízott köteles az eredeti állapot helyreállítására, a felmerülő károk megtérítésére.
13./ A Megbízott a Megbízó jelen engedélyével a rendelőt magánrendelésre is használhatja. A rendelési idő kifüggesztésekor, a magánrendelés és az OEP által finanszírozott rendelési időt jól láthatóan el kell különíteni, ezen elkülönítést a páciensek részére egyértelművé kell tenni.

14./ A körzetmódosítás miatt bekövetkezett, a Megbízottat ért kár esetén a települési önkormányzat kártalanítási kötelezettséggel tartozik – kivéve Mátételke község kiválását a körzetből -, amelynek megállapításánál figyelembe kell venni a háziorvosi szolgáltató által a finanszírozása keretében kapott egy éves összeget. Év közbeni módosítás esetén a változást megelőző naptári év finanszírozását kell alapul venni. A kártalanítás kifizetésének határideje a körzetmódosítást követő második hónap 15. napja. Megbízott kártalanítási igényét a körzetmódosításból fakadó kár összegének az OEP által igazolt mértékéről szóló hivatalos dokumentum csatolásával terjesztheti elő.
A Megbízót ért károkozás esetén (amennyiben Megbízott a szerződésben foglalt kötelezettségeit nem teljesíti) a Megbízott kártalanítási kötelezettséggel tartozik. 
A működéssel kapcsolatosan a Megbízott által harmadik személynek okozott kárért a Megbízott saját jogán köteles helytállni, Megbízó ezzel kapcsolatos felelősségét kizárja.

15./ A szerződés felmondásának, megszűnésének szabályai:
    Jelen szerződés megszűnik: 
a) praxisengedély visszavonásával 
b) finanszírozási szerződés megszűnésével,
c) egyéb jogszabályban meghatározott esetekben 
d) feladat-ellátási szerződés megkötésével

 Jelen előszerződés megszüntethető:
a) közös megegyezéssel,
b) Mindkét fél részéről írásban közölt 6 hónapos rendes felmondás útján. (A felmondási idő a bejelentés érkezését követő naptól kezdődik.) A felmondási idő alatt Megbízott köteles a szerződésből eredő feladatait ellátni.
c) Megbízó részéről írásos indokolással, azonnali hatályú felmondással, ha a Megbízott 
ca) szerződésben vállalt kötelezettségeit írásbeli felszólításra sem teljesíti, vagy folytatólagosan megszegi a jogszabályban foglalt működésre vonatkozó előírásokat,
cb) önálló egészségügyi tevékenység végzésére való jogosultságát bármely okból elveszti.
cc)) ha a Megbízott ellen súlyos szakmai, etika, vagy büntetőjogi eljárás során jogerős elmarasztaló döntés született.
d) Megbízott részéről írásban közölt azonnali hatályú felmondással: 
da) ha a szolgáltató működéséhez szükséges feltételek olyan súlyosan hiányoznak, hogy az lehetetlenné tenné a feladat ellátását,
db) ha a Megbízó a szerződés rendelkezéseit írásbeli felszólítás ellenére megszegi, ill. a szerződésellenes magatartást felszólítás ellenére tovább folytatja. 

Jelen előszerződés közös megegyezéssel módosítható. Szerződő felek írásban kezdeményezhetik a szerződés módosítását különösen a finanszírozási feltételek, szakmai jogszabályok lényeges változása miatt, valamint egyéb bármelyik fél által lényegesnek ítélt körülmény megváltozása esetén. 

16./ Jelen szerződés 2019. augusztus 1.-én lép hatályba, és a megüresedett praxis betöltésének idejéig szól.

17./ A jelen szerződésben nem szabályozott kérdésekben a hatályos egészségügyi és társadalombiztosítási jogszabályok, valamint a Polgári Törvénykönyv rendelkezései az irányadók.

18./ Szerződő felek megállapodnak abban, hogy az esetlegesen felmerülő vitás kérdéseket elsősorban tárgyalás útján egyezség keretében fogják rendezni. A szerződő felek a jelen szerződéssel kapcsolatos jogviták tekintetében a Bajai Járásbíróság kizárólagos illetékességét kötik ki. 

Jelen szerződést szerződő felek elolvasás és értelmezés után, mint akaratukkal mindenben megegyezőt írták alá. 

Bácsalmás, 2019. július 30.  

Németh Balázs                                                                    Dr. Hajóssy Tibor Levente
  polgármester	       				                          fogorvos
1. melléklet

Bácsalmási II. számú fogorvosi körzet:

B e l t e r ü l e t: 
	Ady u. 
	Alkotmány u.
	Arany J. u.
	Árpád vezér u.
	Backnang u.
	Dobokai út
	Dugonics u. 
	Gr. Széchenyi u. 
	Gr. Teleki u. 
	Ifjúság u. 
	József A. u.
	Juhász Gy. u.
	Kálvária sor
	Kishíd u. 
	Kiss J. u.
	Korona u. 
	Kölcsey u.
	Köztársaság u. 
	Kunbajai út
	Mausz R. u.
	Mártírok útja
	Mélykúti út
	Narancsik P. u.
	Posta u.	
	Proletár u. 
	Rákóczi F. u.
	Rózsa F. u.
	Rudics u. 
	Sóstói út
	Szabadság u. 
	Szt. János u. 
	Táncsics M. u. 
	Toldi u.
	13 Vértanú u
	Vörösmarty sor

K ü l t e r ü l e t
	Dobokanagyjárás
	Kunbajapuszta
	Óalmás
	Őszőlők
	Szászi telep
	Teleki szőlők

M á t é t e l k e közigazgatási területe


